I sin første deltakelse i A1 gruppen i Aeroflot Open i februar, startet hun meget sterkt med å slå den russiske IM Nikita Vitigurov (2604) og deretter tidligere europamester (2001) GM Emil Sutovsky (2629) fra Israel. På tross av denne fine starten ble det i tredje runde tap for Dmitry Jakovenko, nummer to fra det russiske mesterskapet, og hun fikk bare én remis på de neste fem partiene. I siste runde tok hun seg sammen og beseiret den sterke greske GM Vassilios Kotronias.